ทองคำปิดพุ่ง 12.8ดอลล์
สัญญาทองคำตลาดนิวยอร์กปิดพุ่งขึ้น รับข่าวยูโรโซนอุ้มกรีซรอบสอง
23 ก.พ. 2555

สัญญาทองคำตลาดนิวยอร์กปิดพุ่งขึ้น รับข่าวยูโรโซนอุ้มกรีซรอบสอง
สัญญาทองคำที่ตลาด COMEX (Commodity Exchange) ส่งมอบเดือนเม.ย.พุ่งขึ้น 12.8 ดอลลาร์ หรือ 0.7% ปิดที่ 1,771.3 ดอลลาร์/ออนซ์ ซึ่งเป็นระดับสูงสุดนับตั้งแต่วันที่ 16 พ.ย. 2554 หลังจากเคลื่อนตัวในช่วง 1771.3 - 1757.0 ดอลลาร์ในระหว่างวัน
จากการเปิดเผยของนักวิเคราะห์ในตลาด ระบุว่า สัญญาทองคำยังคงได้รับแรงหนุนจากข่าวที่ว่ารมว.คลังยูโรโซนได้บรรลุข้อตกลงในการอนุมัติมาตรการช่วยเหลือรอบ 2 สำหรับกรีซวงเงิน 1.30 แสนล้านยูโร ซึ่งเป็นความพยายามที่จะช่วยให้กรีซสามารถหลีกเลี่ยงการผิดนัดชำระหนี้ได้
เทรดเดอร์กล่าวว่า แม้สัญญาทองคำร่วงลงอย่างหนักหลังจากตลาดเปิดทำการได้ไม่นาน แต่ทองคำก็สามารถดีดตัวขึ้นในตอนบ่าย และทะยานแข็งแกร่งมากขึ้นเมื่อสัญญาทองคำเคลื่อนตัวผ่านแนวต้านทางเทคนิคที่ 1,765 ดอลลาร์/ออนซ์